PERUSTELUT

1. EHDOTUKSEN TAUSTA

Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta, jäljempänä ’sopimus’, tuli voimaan 1. kesäkuuta 2002. Sopimuksen liitteessä II määrätään sosiaaliturvajärjestelmien yhteensovittamisesta.

Sopimuksen 18 artiklan mukaan henkilöiden vapaata liikkuvuutta käsittelevä sekakomitea voi hyväksyä muutoksia sopimuksen liitteeseen II. Päätöksen 2002/309/EY, Euratom[1] 2 artiklan mukaan neuvosto vahvistaa komission ehdotuksesta sekakomitean päätöksiä koskevan unionin kannan.

Jotta EU:n lainsäädäntöä sovellettaisiin johdonmukaisesti ja asianmukaisella tavalla ja jotta vältettäisiin hallinnolliset ja mahdolliset oikeudelliset ongelmat, sopimuksen liitteessä II on viitattava kaikkeen asiasta annettuun EU:n lainsäädäntöön sekä sosiaaliturvajärjestelmien yhteensovittamista käsittelevän hallintotoimikunnan päätöksiin. Sen vuoksi sopimuksen liite II korvattiin 31 päivänä maaliskuuta 2012 tehdyllä sekakomitean päätöksellä N:o 1/2012. Päätöksellä luotiin sosiaaliturvajärjestelmien yhteensovittamista koskeva uudistettu järjestelmä, jota on sovellettu EU:ssa 1. toukokuuta 2010 alkaen, asetuksen (EY) N:o 883/2004 (sellaisena kuin se on muutettuna asetuksella (EY) N:o 988/2009), sen täytäntöönpanoasetuksen (EY) N:o 987/2009 sekä hallintotoimikunnan päätösten ja suositusten nojalla. Näitä kolmea asetusta sovellettiin myös Sveitsiin.

Sopimuksen liitettä II on nyt muutettava niin, että siinä otetaan huomioon edellisen muutoksen jälkeen voimaan tullut EU:n lainsäädäntö, etenkin 9 päivänä joulukuuta 2010 annetulla komission asetuksella (EU) N:o 1244/2010[2], 22 päivänä toukokuuta 2012 annetulla Euroopan parlamentin ja neuvoston asetuksella (EU) N:o 465/2012[3] ja 18 päivänä joulukuuta 2012 annetulla komission asetuksella (EU) N:o 1224/2012[4] asetukseen (EY) N:o 883/2004[5] ja asetukseen (EY) N:o 987/2009[6] tehdyt muutokset.

Tätä varten komissio esittää tämän ehdotuksen neuvoston päätökseksi kannasta, joka unionin olisi vahvistettava sopimuksella perustetussa sekakomiteassa. Oikeudellisen perustan valintaa koskevassa unionin tuomioistuimen asiassa C-656/11, 27. helmikuuta 2014 annetun tuomion mukaisesti tämä ehdotus neuvoston päätökseksi perustuu Euroopan unionin toiminnasta tehdyn sopimuksen, jäljempänä ’SEUT-sopimus’, 48 artiklaan yhdessä SEUT-sopimuksen 218 artiklan 9 kohdan kanssa. Ehdotuksessa otetaan huomioon sekakomitean päätösluonnos, josta sovittiin Sveitsin viranomaisten kanssa 14. maaliskuuta 2013. Sillä myös tuetaan sosiaaliturvajärjestelmien yhteensovittamisesta EU:n ja Sveitsin välillä annetun EU:n lainsäädännön johdonmukaista soveltamista.

Myös sopimuksen liitettä II olisi muutettava lisäetuuksia koskevan 6. lokakuuta 2006 annetun Sveitsin liittovaltion lain ottamiseksi huomioon. Kyseisellä lailla korvattiin 19. maaliskuuta 1965 annettu laki. Uusi laki annettiin liittovaltion ja kantonien välisen tehtävien jaon ja niiden rahoituksen tarkistamiseksi yleisesti. Sillä ei muutettu etuuksia eikä niiden myöntämisehtoja. Etuuksien luonne ja niiden tavoitteet säilyvät ennallaan.

2. INTRESSITAHOJEN KUULEMINEN JA VAIKUTUSTEN ARVIOINTI

Oheisen ehdotuksen liitteen II versio on laadittu etenkin Sveitsin sosiaaliturvahallinnon sekä Euroopan unionin sosiaaliturva-alan asiantuntijoiden käymien teknisten keskustelujen pohjalta. Saattamalla sopimuksen liite II ajan tasalle yksinkertaistetaan ja uudistetaan sosiaaliturvajärjestelmien yhteensovittamista Sveitsin ja EU:n jäsenvaltioiden välillä erityisesti panemalla asetus (EU) N:o 465/2012 täytäntöön. Tällä on myönteinen vaikutus nykyiseen lainsäädäntöön verrattuna, ja sillä parannetaan hallintomenettelyjä kaikkien asetusten käyttäjien osalta, mukaan luettuina kansalliset sosiaaliturvaviranomaiset, työnantajat (etenkin pienet ja keskisuuret yritykset) ja yksittäiset kansalaiset.

3. TALOUSARVIOVAIKUTUKSET

Ehdotuksella ei ole vaikutuksia EU:n talousarvioon.

2014/0283 (NLE)

Ehdotus

NEUVOSTON PÄÄTÖS

henkilöiden vapaasta liikkuvuudesta tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa omaksuttavasta Euroopan unionin kannasta sosiaaliturvajärjestelmien yhteensovittamista koskevan liitteen II muuttamiseen

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 48 artiklan yhdessä 218 artiklan 9 kohdan kanssa,

ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom[7] ja erityisesti sen 2 artiklan,

ottaa huomioon Euroopan komission ehdotuksen,

sekä katsoo seuraavaa:

(1) Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta, jäljempänä ’sopimus’, tuli voimaan 1 päivänä kesäkuuta 2002.

(2) Sopimuksen 18 artiklan mukaan sekakomitea voi päättää sopimukseen, muun muassa sosiaaliturvajärjestelmien yhteensovittamista koskevaan sopimuksen liitteeseen II, tehtävistä muutoksista.

(3) Jotta unionin lainsäädäntöä sovellettaisiin edelleen johdonmukaisesti ja asianmukaisella tavalla ja jotta vältettäisiin hallinnolliset ja mahdolliset oikeudelliset ongelmat, sopimuksen liitettä II olisi muutettava lisäämällä siihen unionin uudet säädökset, joihin sopimuksessa ei nykyisellään viitata.

(4) Sekakomiteassa omaksuttavan unionin kannan olisi sen vuoksi perustuttava tämän päätöksen liitteessä olevaan päätösluonnokseen,

ON PÄÄTTÄNYT SEURAAVAA:

1 artikla

Henkilöiden vapaasta liikkuvuudesta 21 päivänä kesäkuuta 1999 tehdyn Euroopan yhteisön ja sen jäsenvaltioiden sekä Sveitsin valaliiton sopimuksen 14 artiklalla perustetussa sekakomiteassa vahvistettavan unionin kannan on perustuttava tämän päätöksen liitteessä esitettyyn sekakomitean päätösluonnokseen.

Unionin edustajat sekakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.

2 artikla

Kun sekakomitean päätös on annettu, se julkaistaan Euroopan unionin virallisessa lehdessä.

3 artikla

Tämä päätös tulee voimaan [...].

Tehty Brysselissä

Neuvoston puolesta

Puheenjohtaja

[1] Neuvoston ja, tiede- ja teknologiayhteistyötä koskevan sopimuksen osalta, komission päätös 2002/309/EY, Euratom, tehty 4. huhtikuuta 2002 seitsemän sopimuksen tekemisestä Sveitsin valaliiton kanssa.

[2] EUVL L 338, 22.12.2010, s. 35.

[3] EUVL L 149, 8.6.2012, s. 4.

[4] EUVL L 349, 19.12.2012, s. 45.

[5] EUVL L 166, 30.4.2004, s. 1, sellaisena kuin se on oikaistuna EUVL:ssä L 200, 7.6.2004, s. 1; Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta.

[6] EUVL L 284, 30.10.2009, s. 1; Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä.

[7] EYVL L 114, 30.4.2002, s. 1.

LIITE Luonnos Henkilöiden vapaasta liikkuvuudesta 21 päivänä kesäkuuta 1999 tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetun sekakomitean päätös N:o 1/2014 sosiaaliturvajärjestelmien yhteensovittamista koskevan liitteen II muuttamisesta

SEKAKOMITEA, joka

ottaa huomioon Euroopan yhteisön ja sen jäsenvaltioiden sekä Sveitsin valaliiton sopimuksen henkilöiden vapaasta liikkuvuudesta[1], jäljempänä ’sopimus’, ja erityisesti sen 14 ja 18 artiklan,

sekä katsoo seuraavaa:

(1) Sopimus allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002.

(2) Sopimuksen liite II sosiaaliturvajärjestelmien yhteensovittamista korvattiin 31 päivänä maaliskuuta 2012 annetulla sekakomitean päätöksellä N:o 1/2012[2].

(3) Sopimuksen liite II olisi saatettava ajan tasalle niin, että siinä otetaan huomioon Euroopan unionin uudet säädökset, jotka ovat tulleet sittemmin voimaan, etenkin komission asetuksella (EU) N:o 1244/2010[3], Euroopan parlamentin ja neuvoston asetuksella (EU) N:o 465/2012[4] ja komission asetuksella (EU) N:o 1224/2012[5] Euroopan parlamentin ja neuvoston asetukseen (EY) N:o 883/2004[6] ja Euroopan parlamentin ja neuvoston asetukseen (EY) N:o 987/2009[7] tehdyt muutokset.

(4) Sosiaaliturvajärjestelmien yhteensovittamista käsittelevän hallintotoimikunnan päätökset ja suositukset olisi myös otettava huomioon asetuksen (EY) N:o 883/2004 ja asetuksen (EY) N:o 987/2009 täytäntöönpanemiseksi sekakomitean päätöksen N:o 1/2012 voimaantulon jälkeen.

(5) Sopimuksen liite II olisi saatettava ajan tasalle asiaa koskevissa Euroopan unionin säädöksissä tapahtuneiden muutosten mukaisesti,

ON PÄÄTTÄNYT SEURAAVAA:

1 artikla

Muutetaan henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen, jäljempänä ’sopimus’, liite II tämän päätöksen liitteen mukaisesti.

2 artikla

Tämä päätös annetaan bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tšekin, tanskan, unkarin ja viron kielillä, ja jokainen teksti on yhtä todistusvoimainen.

3 artikla

Tämä päätös tulee voimaan sitä kuukautta seuraavan toisen kuukauden ensimmäisenä päivänä, jona sekakomitea on hyväksynyt sen.

Tehty Brysselissä

Sekakomitean puolesta

Puheenjohtaja Sihteerit

LIITE

Muutetaan henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen liite II seuraavasti

1) A osa: Säädökset, joihin viitataan, 1 kohta: korvataan sanat ”sellaisena kuin se on muutettuna sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä 16 päivänä syyskuuta 2009 annetulla Euroopan parlamentin ja neuvoston asetuksella (EY) N:o 988/2009[8]” seuraavasti:

”sellaisena kuin se on muutettuna seuraavilla:

· Euroopan parlamentin ja neuvoston asetus (EY) N:o 988/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä[9];

· Komission asetus (EU) N:o 1244/2010, annettu 9 päivänä joulukuuta 2010, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta[10];

· Euroopan parlamentin ja neuvoston asetus (EU) N:o 465/2012, annettu 22 päivänä toukokuuta 2012, sosiaaliturvajärjestelmien yhteensovittamisesta annetun asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun asetuksen (EY) N:o 987/2009 muuttamisesta[11];

· Komission asetus (EU) N:o 1224/2012, annettu 18 päivänä joulukuuta 2012, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta[12].”

2) A osa: Säädökset, joihin viitataan, 1 kohta: korvataan otsakkeen ”Tätä sopimusta sovellettaessa asetusta (EY) N:o 883/2004 koskevat seuraavat mukautukset” alla olevan h alakohdan 1 alakohdassa olevat sanat ”lisäetuuksia koskeva liittovaltion laki, annettu 19 päivänä maaliskuuta 1965)” seuraavasti:

”Lisäetuuksia koskeva liittovaltion laki, annettu 6 päivänä lokakuuta 2006”.

3) A osa: Säädökset, joihin viitataan, 2 kohta: lisätään sanojen ”Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä[13]” jälkeen seuraava:

”, sellaisena kuin se on muutettuna seuraavilla:

· Komission asetus (EU) N:o 1244/2010, annettu 9 päivänä joulukuuta 2010, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta[14];

· Euroopan parlamentin ja neuvoston asetus (EU) N:o 465/2012, annettu 22 päivänä toukokuuta 2012, sosiaaliturvajärjestelmien yhteensovittamisesta annetun asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun asetuksen (EY) N:o 987/2009 muuttamisesta[15];

· Komission asetus (EU) N:o 1224/2012, annettu 18 päivänä joulukuuta 2012, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta[16].”

4) A osa: Säädökset, joihin viitataan, 2 kohta: poistetaan otsikon ”Tätä sopimusta sovellettaessa asetusta (EY) N:o 987/2009 koskevat seuraavat mukautukset:” alla olevat sanat:

”Sveitsin ja Italian välinen sopimus, tehty 20 päivänä joulukuuta 2005, erityisistä menettelyistä sairausvakuutusetuuksien korvaamisessa”.

5) B osa: Säädökset, jotka sopimuspuolten on otettava asianmukaisesti huomioon: lisätään 21 kohdan jälkeen seuraavat kohdat:

”22) Sosiaaliturvajärjestelmien yhteensovittamista käsittelevän hallintotoimikunnan päätös N:o E2, annettu 3 päivänä maaliskuuta 2010, EESSIn olennaisena osana olevassa sähköisessä hakemistossa ilmoitettuja, Euroopan parlamentin ja neuvoston asetuksen (EY) N:o 883/2004 1 artiklassa määriteltyjä elimiä koskeviin tietoihin sovellettavan muutostenhallintamenettelyn perustamisesta[17],

23) Sosiaaliturvajärjestelmien yhteensovittamista käsittelevän hallintotoimikunnan päätös N:o E3, annettu 19 päivänä lokakuuta 2011, Euroopan parlamentin ja neuvoston asetuksen (EY) N:o 987/2009 95 artiklassa määritellystä siirtymäkaudesta[18],

24) Sosiaaliturvajärjestelmien yhteensovittamista käsittelevän hallintotoimikunnan päätös N:o H6, tehty 16 päivänä joulukuuta 2010, asetuksen (EY) N:o 883/2004 6 artiklan mukaista kausien yhteenlaskemista koskevien tiettyjen periaatteiden soveltamisesta sosiaaliturvajärjestelmien yhteensovittamiseen[19],

25) Sosiaaliturvajärjestelmien yhteensovittamista käsittelevän hallintotoimikunnan päätös N:o S8, annettu 15 päivänä kesäkuuta 2011, proteesien, merkittävien apuvälineiden ja muiden merkittävien luontoisetuuksien myöntämisestä sosiaaliturvajärjestelmien yhteensovittamisesta annetun asetuksen (EY) N:o 883/2004 33 artiklan mukaisesti[20],

26) Sosiaaliturvajärjestelmien yhteensovittamista käsittelevän hallintotoimikunnan päätös N:o U4, annettu 13 päivänä joulukuuta 2011, asetuksen (EY) N:o 883/2004 65 artiklan 6 ja 7 kohdan ja asetuksen (EY) N:o 987/2009 70 artiklan mukaisista korvausmenettelyistä[21].”

6) C osa: Säädökset, joihin sopimuspuolten on kiinnitettävä huomiota: lisätään 2 kohdan jälkeen seuraava kohta:

”3) Sosiaaliturvajärjestelmien yhteensovittamista käsittelevän hallintotoimikunnan päätös N:o S1, annettu 15 päivänä maaliskuuta 2012, eläviltä luovuttajilta saatujen elinten rajatylittävää luovuttamista koskevista taloudellisista näkökohdista[22].”

[1] EYVL L 114, 30.4.2002, s. 6.

[2] EUVL L 103, 13.4.2012, s. 51.

[3] Komission asetus (EU) N:o 1244/2010, annettu 9 päivänä joulukuuta 2010 (EUVL L 338, 22.12.2010, s. 35).

[4] Euroopan parlamentin ja neuvoston asetus (EU) N:o 465/2012, annettu 22 päivänä toukokuuta 2012 (EUVL L 149, 8.6.2012, s. 4).

[5] Komission asetus (EU) N:o 1224/2012, annettu 18 päivänä joulukuuta 2012 (EUVL L 349, 19.12.2012, s. 45).

[6] Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta (EUVL L 166, 30.4.2004, s. 1, sellaisena kuin se on oikaistuna EUVL:ssä L 200, 7.6.2004, s. 1).

[7] Euroopan parlamentin ja neuvoston asetus (EY) No 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (EUVL L 284, 30.10.2009, s. 1).

[8] EUVL L 284, 30.10.2009, s. 43.

[9] EUVL L 284, 30.10.2009, s. 43.

[10] EUVL L 338, 22.12.2010, s. 35.

[11] EUVL L 149, 8.6.2012, s. 4.

[12] EUVL L 349, 19.12.2012, s. 45.

[13] EUVL L 284, 30.10.2009, s. 1.

[14] EUVL L 338, 22.12.2010, s. 35.

[15] EUVL L 149, 8.6.2012, s. 4.

[16] EUVL L 349, 19.12.2012, s. 45.

[17] EUVL C 187, 10.7.2010, s. 5. [EESSI = sosiaaliturvatietojen sähköinen vaihtojärjestelmä.]

[18] EUVL C 12, 14.1.2012, s. 6.

[19] EUVL C 45, 12.2.2011, s. 5.

[20] EUVL C 262, 6.9.2011, s. 6.

[21] EUVL C 57, 25.2.2012, s. 4

[22] EUVL C 240, 10.8.2012, s. 3.